title: «Использование инновационно-креативных технологий в обучении, практические основы применения нейролингвистического програмирования» - bet 267
text: Hozirda jahon miqyosida oliy ta’lim tizimida talabalar ijodiga va ijodiy
  faolligi xususiyatlarini tadqiq qilish hamda mustahkamlash masalalariga alohida
  e’tibor qaratilmoqda. YUNESKO tomonidan 2030 yilgacha belgilangan xalqaro
  ta’lim konsepsiyasida “sifatli ta’lim ijodiy tafakkurni va bilimni rag‘batlantiradi,
  savodxonlik va hisob malakalari asoslarini, shuningdek, tahlil qilish, muammolarni
  hal qilish, fikrlash hamda boshqa shaxslararo va ijtimoiy munosabat
  ko‘nikmalarini yuqori darajada egallash”[1] ga alohida e’tibor berilmoqda.
  O‘zbekiston Respublikasi Prezidentining 2017 yil 7 fevraldagi PF-4947-son
  “Ta’limda innovativ-kreativ texnologiyalarning qo’llanilishi, neyrolingvistik dasturlashning
  amaliy asoslari” mavzusidagi xalqaro konferentsiya 2021-yil, 27-dekabr
  295
  “O‘zbekiston Respublikasini yanada rivojlantirish bo‘yicha Harakatlar
  strategiyasi to‘g‘risida”gi Farmoni bilan tasdiqlangan 2017-2021 yillarda
  O‘zbekiston Respublikasini rivojlantirishning beshta ustuvor yo‘nalishi bo‘yicha
  Harakatlar strategiyasining 4.5 bandidagi “jismonan sog‘lom, ruhan va aqlan
  rivojlangan, mustaqil fikrlaydigan, Vatanga sodiq, qat’iy hayotiy nuqtai nazarga
  ega yoshlarni tarbiyalash, demokratik islohotlarni chuqurlashtirish va fuqarolik
  jamiyatini rivojlantirish jarayonida ularning ijtimoiy faolligini oshirish”[2]
  borasida belgilangan vazifalarni amalga oshirishga mazkur dissertatsiya ishi
  muayyan darajada xizmat qiladi.
  Ma’lumki, mamlakatimizda amalga oshirilayotgan ta’lim siyosatining
  muhim maqsadlaridan biri yosh avlodni har tomonlama barkamol insonlar qilib
  tarbiyalashdir. Albatta barkamol inson deganda ma’naviy jihatdan etuk, o‘z
  vatanining tarixi, buguni va kelajagi uchun qayg‘uradigan, shuningdek,
  jamiyatning iqtisodiy taraqqiyotiga o‘z hissasini qo‘shgan, qo‘shish ishtiyoqida
  yonib yashaydigan shaxsni tushunish bugungi kun talabiga mos keladi.
  Bugungi kunda respublikamizda bolalarning ijodiy qobiliyatlarini
  tarbiyalashning mukammal milliy tizimi shakllantirildi. Bu uzluksiz ta’lim
  tizimining barcha bo‘g‘inlarida iste’dodlarni tarbiyalashda o‘z samarasini
  bermoqda. Inson ijodkorligi ko‘p qirrali murakkab bir hodisa bo‘lib, unda
  ijodkorlikni o‘rganish yondashuvi Y. L. Yakovleva tomonidan tahliliy deb
  belgilanadi.Y. N. Yakovleva ijodiy salohiyatni o‘rganishda va rivojlantirishda
  o‘ziga xos yondashuvni ilgari surib, ijodkorlik shaxsiy xarakteristika sifatida
  tushuniladi, inson tomonidan o‘z shaxsiyligini anglash, ijodiy harakatdir.
  Ijodkorlikning xarakteristikalari jiddiy emas, balki protsessualdir, chunki ijodkorlik
  o‘z shaxsiyligini aniqlash jarayonidir. Ijodkorlikning rivojlanishiga kelsak, Y.
  L.Yakovleva hissiy mazmun bilan shug‘ullanish zarur deb hisoblaydi: “Ijodiy
  salohiyatni rivojlantirishning asosiy printsipi sifatida biz kognitiv tarkibni
  hissiyotga aylantirish tamoyilini ilgari suramiz” [5]. deya e`tirof etadi. Yuqorida
  keltirilgan ta`riflarga qo`shilgan holda yana shuni ham aytib o`tish joizki bizning
  fikrimizcha ijodkorlikda nafaqat kognitiv tarkibni, hissiy tarkibga aylantirish,
  balki, shaxs faollik motivatsiyasiga aylantirish bu jaroyonni yanada yaxshiroq
  natijalarga olib keladi deb hisoblaymiz.
  Qadimgi mutafakkirlar (Demokrit, Platon va boshq.) intuitsiyani ichki
  ko‘rish xususiyati, aqlning oliy qobiliyati sifatida ko‘rib chiqishgan. Intuitsiya
  fenomenini o‘rganishda asos soluvchi g‘oyalarni B. Spinoza, R. Dekart, I. Kant,
  V.F. Asmus, A. Bergson va boshqalar yaratgan. Intuitsiya muammosini bilishning
  falsafiy nazariyasida ko‘ndalang qo‘yilgan bo‘lib, odatda, bilishning ikki turini
  |